
ΕΦΗΜΕΡΙΣ ΤΗΣ ΚΥΒΕΡΝΗΣΕ!!! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

7 ΝΟΕΜΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου στα Ο.Τ. 486 - 487 και 

καθορισμός πλάτους οδού στο Διαμ. Ανατ. Αττικής. 1 

Χαρακτηρισμός ιδιωτικής οδού Αγ. Αθανασίου, παρόδου των οδών 
Μεγ. Αλεξάνδρου και Μαραθωνοδρόμου ως νομίμως υφιστάμε¬ 
νης πριν από το έτος 1923 στο Διαμ, Ανατολ. Αττικής. 2 

Χαρακτηρισμός οικοπέδου ως οικοδομήσιμου στο Ηράκλειο Κρήτης. 3 


Καθορισμός ορίων οικισμού Αλυφαντών κατηγοριοποίησή του και 
καθορισμός όρων αρτιότητας και δόμησης στο Ν. Λέσβου. .. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 18555/243 (1) 

Τροποποίηση του ρυμοτομικού σχεδίου στα Ο.Τ. 486 — 487 και 
καθορισμός πλάτους οδού Διαμ. Ανατ. Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
' Εχοντας υπόψη: 

1. Τις διατάξεις του Ν. Δ/τος της 17.7.1923 «περί σχεδίων 
πόλεων κ.λπ.» όπως μεταγενέστερα τροποποιήθηκαν και συμπληρώθη¬ 
καν και ειδικότερα τα άρθρα 3 και 70. 

2. Τις διατάξεις του Ν. 947/1979 «περί οικιστικών περιοχών» 
(ΦΕΚ 169/Α) και ειδικότερα το άρθρο 62 παρ. 1. 

3. Τις διατάξεις του Ν. 3200/1955 «περί διοικητικής αποκέντρωσης» 
(ΦΕΚ 97/Α). 


4. Τις διατάξεις του άρθρου 1 του Α.Ν. 314/68 «περί παροχής εις τον 
Υπουργόν Βορείου Ελλάδος και Νομάρχας αρμοδιότητας επί θεμάτων εγκρϊ- 
σεως επεκτάσεως ή τροποποιήσεως σχεδίων πόλεων και κωμών» (ΦΕΚ 
47/Α) όπως αντικαταστάθηκε με" το Ν.Δ. 1018/1971 (ΦΕΚ 220/Α) 
και συμπληρώθηκε με την παρ. 2 του άρθρου 33 του Ν. 1337/83 «περί 
επεκτάσεως των πολεοδομικών σχεδίων, οικιστική ανάπτυξη και σχετικές 
ρυθμίσεις (ΦΕΚ 33/Α). 

5. Τις διατάξεις του από 9.5.86 αριθ. 183 Π. Δ/γμα «μεταβίβαση 
αρμοδιοτήτων στους Νομάρχες έγκρισης τροποποιήσεων ρυμοτομικών 
σχεδίων και επιβολής προκηπίων (ΦΕΚ 170/Α). 

6. Τις αριθ. 143 και 190/85 πράξεις του Δημοτικού Συμβουλίου, Ηρα¬ 
κλείου. 

7. Την πράξη 21η της συνεδρίας 35/7.11.85 για το υπόψη θέμα 
του Νομαρχιακού Συμβουλίου Χωροταξίας, Οικισμού και Περιβάλλο¬ 
ντος Διαμερίσματος Ανατολικής Αττικής, αποφασίζουμε: 

Εγκρίνεται η τροποποίηση του ρυμοτομικού σχεδίου Πεύκης Ηρα¬ 
κλείου στα Ο.Τ. 486 - 487 για τον καθορισμό πλάτους της οδού 
Υψηλάντου 10 μ. όπως φαίνεται στο σχέδιο που συνοδεύει την πα¬ 
ρούσα απόφαση σε κλίμακα 1:500. 

Η ισχύς της παρούσας αρχίζει από την ημέρα δημοσιεύσεώς της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Παρασκευή, 10 Σεπτεμβρίου 1986 

Ο Νομάρχης 
ΗΡ. ΠΑΠΑΔΟΠΟΥΛΟΣ 

ΡΟΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ^ 


Αριθ. Τ.Τ. 1663 (2) 

Χαρακτηρισμός ιδιωτικής οδού Αγ. Αθανασίου, παρόδου των οδών 

Μεγ. Αλεξάνδρου και Μαραθωνοδρόμου ως νομίμως υφιστάμενης 

πριν από το έτος 1923 στο Διαμ. Ανατολ. Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
’ Εχοντας υπόψη: 

1. Τις διατάξεις της παρ. 4 του άρθρου 20 του από 17.7.1923 Ν. 
Δ/τος «περί σχεδίων πόλεων κ.λ.π.». 

2. Τις διατάξεις της παρ. 1 του άρθρου 5 του Ν. Δ/τος 1147/72 
«περί διοικήσεως και μείζονος Πρωτευούσης». 

3. Τις διατάξεις του Ν. Δ/τος 532/1970 σε συνδυασμό προς τις 
διατάξεις των υπ’ αριθ. 712/1970 και 198/1972 Β. Δ/των. 

4. Τις διατάξεις του άρθρου 3 του υπ’ αριθ. 805/72 Β. Δ/τος «περί 
καθορισμού διατηρούμενων υπέρ του Νομάρχου Αττικής αρμοδιοτήτων. 

5. Την υπ’ αριθ. 7014/18.4.86 αίτηση του Δημητρίου Μου¬ 
στάκα και Ευαγγελίας Τρισμπιώτου με την οποία ζητούν τον χαρα¬ 
κτηρισμό της ιδιωτικής οδού Αγ. Αθανασίου του Δήμου Αμαρουσίου 
που βρίσκεται μέσα στο Ο.Τ. 293 το περικλειόμενο από τις οδούς 
Μεγ. Αλεξάνδρου, Αργοναυτών, Μαραθωνοδρόμου και Βορ. Ηπεί¬ 
ρου, σαν προϋφισταμένης του 1923. 


6. Το υπ’ αριθ. 37017/1923 συμβόλαιο του συμβολαιογράφου 
Αθηνών Χρήστου Χατζησπύρου και το υπ’ αριθ. 19760/1923 συμβό¬ 
λαιο του συμβολαιογράφου Αθηνών Ευθυμίου Γκορίτσα. 

7. Το από Απριλίου 1986 τοπογραφικό διάγραμμα του Πολιτι¬ 
κού Μηχανικού Αθανασίου Τσίγκου. 

8. Την από 28.4.1986 έκθεση αυτοψίας. 

9. Την από 3.7.1986 γνωμοδότηση του Συμβουλίου Υ.ΠΕ.ΧΩ.ΔΕ. 
Δ.Α.Α., αποφασίζουμε: 

Αναγνωρίζουμε την οδό Αγ. Αθανασίου της περοχής του Δήμου 
Αμαρουσίου που βρίσκεται μέσα στο οικοδομικό τετράγωνο 293 το 
περικλειόμενο από τις οδούς Μεγ. Αλεξάνδρου, Αργοναυτών, Μαραθω¬ 
νοδρόμου και Βορ. Ηπείρου ως νομίμως υφισταμένης πριν από το έτος 
1923, όπως αυτή φαίνεται στο συνημμένο τοπογραφικό διάγραμμα 
με ερυθρά γραμμή και την χαρακτηρίζουμε πεζόδρομο. 

Η απόφαση αυτή να δημοσιευτεί στην Εφημερίδα της Κυβερνήσεως 
και να κοινοποιηθεί στους ενδιαφερομένους. 

Μαρούσι, 17 Σεπτεμβρίου 1986 
Ο Νομάρχης 
ΗΡ. ΠΑΠΑΔΟΠΟΪΛΟΣ 

Αριθ. Τ.Π. 6288/4893 (3) 

Χαρακτηρισμός οικοπέδου ως οικοδομίσιμου στο Ηράκλίΐο Κρήτης. 

Ο ΝΟΜΑΡΧΗΣ ΗΡΑΚΛΕΙΟΥ 
' Εχοντας υπόψη: 

1) Το από 13.9.36 Β.Δ. (ΦΕΚ 30 Δ/9.2.72) που εγκρίνει το ρυμοτο¬ 
μικό σχέδιο Ηρακλείου. 

2) Τα άρθρα 43 — 44 — 45 του από 17.7.23 Ν. Δ/τος περί σχεδίων 
πόλεων όπως αντικατεστάθηκαν και τροποποιήθηκαν μεταγενέστερα. 

3) Το άρθρο 5 του από 18.3.26 Ν. Δ/τος «περί επεκτάσεως του άρθρου 
4 του από 27.2.26 Ν. Δ/τος εις πάσας τας πόλεις και κώμος του Κράτους». 

4) Την παρ. 3 του άρθρου 6 του Ν. 651/77 (ΦΕΚ 207 Α'/77). 

5) Το Ν. Δ/γμα 532/70 «περί Διοικητικής αποκεντρώσεως». 

6) Το Β. Δ/γμα 712/70 «περί καθορισμού των διατηρουμένων 
υπέρ του Υπουργού αρμοδιοτήτων». 

7) Το άρθρο 27 του Ν. 1558/85 (ΦΕΚ 137/Α/26.7.85) «περί συστά- 
σεως ΥΠ.ΠΕ.ΧΩ.ΔΕ». 

• 8) Το με αριθ. 3015/15.7.86 έγγραφο του Πολεοδομικού γραφείου 
δήμου Ηρακλείου. 


9) Τα με αριθ. 514/22.5.33, 613/29.8.33 και 25226/2312.59 
συμβόλαια επειδή: 

Το οικόπεδο των Ελένης και Θεμιστοκλή Παπουτσιδάκη προϋφίστα- 
ται ως έχει της εγκρίσεως του σχεδίου και έχει το ελάχιστο άρτιο 
εμβαδόν της περιοχής στερείται όμως πρόσωπο επί εγκεκριμένου δρό¬ 
μου του σχεδίου πόλεως Ηρακλείου και δεν δύνατι να τακτοποιηθεί 
με τα όμορα του εν λόγω υπάρξεως οικοδομών, αποφασίζουμε: 

Χαρακτηρίζουμε το οικόπεδο που φαίνεται στο συνημμένο τοπογρα¬ 
φικό που συντάχθηκε από τη μηχ/κό Ασπασία Παπαδάκη με τα 
στοιχεία Α, Β, Γ, Δ, Ε, Ζ, Α ως οικοδομήσιμο με τους όρους και 
περιορισμούς δόμησης που ισχύουν στην περιοχή σε συνδυασμό με τις 
διατάξεις του άρθρου 14 του ΓΟΚ 1985. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 10 Σεπτεμβρίου 1986 

Ο Νομάρχης 

ΜΑΝΩΛΗΣ ΛΟΥΚΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΙ 


Αριθ. Π.10884 ( 4 ) 

Καθορισμός ορίων οικισμού Αλυφαντών κατηγοριοποίησή του χαι κα¬ 
θορισμός όρων αρτιότητας χαι δόμησης στο Ν. Λέσβου. 

Ο ΝΟΜΑΡΧΗΣ ΛΕΣΒΟΪ 
' Εχοντας υπόψη: 

1. Τις διατάξεις του Π.Δ. 24.4/3.5.1985 «τρόπος καθορισμού 
ορίων των οικισμών της Χώρας μέχρι 2.000 κατοίκους, κατηγορίες 
αυτών και καθορισμός όρων και περιορισμών δόμησής τους». 

2. Τις προτάσεις των μελετητών, ιδιωτών Μηχ/κών που τους 
είχε ανατεθεί η σχετική μελέτη, στα πλαίσια του σχεδιασμού των 
ανοιχτών πόλεων - χωριών Ν. Λέσβου. 

3. Το δελτίο αρχιτεκτονικής αναγνώρισης του οικισμού Αλυφαντών που 
συμπληρώθηκε από τους μελετητές που αναφέρουμε παραπάνω, σύμφωνα 
με τις υποδείξεις των προδιαγραφών του Υ.Χ.Ο.Π. για τη μελέτη. 

4. Τη με αριθ. ... απόφαση του Κοινοτικού Συμβουλίου. 

5. Τη με αριθ. 103/23.10.85 γνωμοδότηση του Συμβουλίου 
Χ.Ο.Π. της Νομαρχίας μας, αποφασίζουμε: 

1. Την κατάταξη του οικισμού Αλυφαντών της Λέσβου στις κατηγο¬ 
ρίες ΣΤΑΣΙΜΟΣ (αδίφορος - μικρός). 

2. Καθορίζουμε το όριο του οικισμού Αλυφαντών Λέσβου όπως 
αυτό φαίνεται στην αεροφωτογραφία του οικισμού 1:5.000 που 
επισυνάπτουμε και ορίζεται από τα σημεία 1, 2, 3, 4, 5, 5 , 6, 7, 
8, 8', 9, 10, 11, 12, 12’,14, 1. 

3. Γενικοί όροι δόμησης: 

α. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. ΦΕΚ Δ /3.5.1985 και για τον οικισμό 


Αλυφαντών είναι άρτια τα γήπεδα που βρίσκονται μέσα στα όρια του 
οικισμού και έχουν ελάχιστο εμβαδό 300 τ.μ. 

β. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
δημοσίευσης του από 24.4.1985 Π. Δ/τος. 

4. Ειδικοί όροι δόμησης: 

Καθορίζουμε ειδικούς όρους δόμησης για τον οικισμό Αλυφαντών 
Λέσβου όπως αναγράφονται στο συνημμένο δελτίο αρχιτεκτονικής ανα¬ 
γνώρισης, από τους όρους αυτούς είναι υποχρεωτικοί αυτοί που ορίζει 
το Π.Δ. 24.4/3.5.1985 ... και άσκηση με την κατηγορία που ανήκει 
ο οικισμός σαν αδιάφορος, ενδιαφέρων ή αξιόλογος. 

5. α. Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το Τμήμα Πολεοδομίας και ΠΕ της Νομαρχίας 
ώστε να εξασφαλίζεται η συνέχεια των υπαρχόντων κοινοχρήστων 
χώρων σύμφωνα με τα οριζόμενα στις διατάξεις της παρ. 1 του 
άρθρου 6 του από 24.4.1985 Π. Δ/τος. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν όσα ορίζει το Π. Δ/γμα 24.4.1985 (ΦΕΚ 181 
Δ/3.5.1985. 

Η απόφαση αυτή που ισχύει από την ημέρα που υπογράφεται, μαζί 
με το σχεδιάγραμμα οριοθέτησης του οικισμού που τη συνοδεύει, να 
δημοσιευθεί στην Εφημερίδα της Κυβερνήσεως. 

Μυτιλήνη, 10 Δεκεμβρίου 1985 
Ο Νομάρχης 
Ν.ΣΗΦΟΥΝΑΚΗΣ 





